《四月十九日重登小黑山》
清代·翁树培

远山如带拱神州，两月重来话昨游。人在上方临下界，时当初夏似深秋。

葱茏树色千寻合，罨霭岚光四面浮。山圃桃花开正好，可容借榻暂淹留。

作者简介：直隶大兴人，翁方纲子，字宜泉。乾隆五十二年进士，授检讨，官至刑部郎中。预修《四库全书总目》，尤嗜《说文》，日夕摹写篆隶，专力考校。善辨古钱，旁搜博采，著有《钱录》。